AIŠKINAMASIS RAŠTAS

Dėl savivaldybės nekilnojamojo turto perdavimo Molėtų kultūros centrui valdyti patikėjimo teise

1. Parengto tarybos sprendimo projekto tikslai ir uždaviniai:

Tikslas - perduoti savivaldybės biudžetinei įstaigai Molėtų kultūros centrui patikėjimo teise valdyti, naudoti ir disponuoti juo savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį nekilnojamąjį turtą, esantį Molėtuose, Inturkės g. 4, šiuo metu faktiškai valdomą ir sukurtą naują, įgyvendinus investicinį projektą „Kultūros namų pastato rekonstrukcijos Molėtuose, Inturkės g. 4 projektas“.

1. Siūlomos teisinio reguliavimo nuostatos:

Lietuvos Respublikos valstybės ir savivaldybių turto valdymo, naudojimo ir disponavimo įstatymo 12 straipsnio 2 dalis nustato, kad „savivaldybių turtą patikėjimo teise valdo, naudoja ir disponuoja juosavivaldybių institucijos, įstaigos ir organizacijos, savivaldybių įmonės pagal įstatymus savivaldybių tarybų sprendimuose nustatyta tvarka.

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašas, patvirtintas Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, nustato Molėtų rajono savivaldybei nuosavybės teise priklausančio turto: ilgalaikio ir trumpalaikio materialiojo, nematerialiojo turto ir nuosavybės vertybinių popierių perdavimą valdyti, naudoti ir disponuoti juo patikėjimo teise.

1. Laukiami rezultatai:

Perduotas Molėtų kultūros centrui savivaldybės nekilnojamasis turtas bus apskaitytas įstaigos turto apskaitoje, patikėjimo teisė bus įregistruota VĮ Registrų centre, turtas bus naudojamas pagal paskirtį ir tinkamai eksploatuojamas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės tarybos 2006 m. rugsėjo 21 d. sprendimu Nr. B1-109 „Dėl savivaldybės turto perdavimo“ kultūros namų pastatas buvo perduotas atskiromis patalpomis valdyti patikėjimo teise Molėtų kultūros centrui, Molėtų krašto muziejui, Molėtų rajono savivaldybės viešajai bibliotekai, tačiau visa pastato įsigijimo vertė liko apskaityta Molėtų kultūros centro turto apskaitoje. Atsižvelgus į tai, kad pastate yra techninių patalpų, kurios tarnauja viso pastato eksploatacijai, siekiant vykdyti tinkamą pastato ir kitų inžinerinių statinių ir tinklų priežiūrą bei apskaitą, Administracija siūlo kultūros namų pastatą ir kitus priklausinius perduoti Molėtų kultūros centrui valdyti patikėjimo teise, o Molėtų krašto muziejui ir Molėtų rajono savivaldybės viešajai bibliotekai perduoti patalpas pagal panaudos sutartis.